cyanic-selkie/wikianc huggingface dataset:
Σάρκωμα του Ίουινγκ
Χημική συμπεριφορά
Είναι ένας ιδιαίερα διηθητικός όγκος, που δίνει μεταστάσεις. Αυτές είναι κυρίως στο μυελό των οστών, στους πνεύμονες και τα οστά. Παρ'όλα αυτά υπάρχουν και σαρκώματα Ewing που δεν δίνουν μεταστάσεις. Από αυτή τη συμπεριφορά εξαρτάται και η πρόγνωση της νόσου.
Θεραπεία
Η νόσος αυτή θεραπεύεται χειρουργικά, με πλήρη εκτομή του όγκου. Επίσης τόσο προεγχειρητικά όσο και μετεγχειρητικά γίνεται χορήγηση ακτινοθεραπείας. Παράλληλα στους ασθενείς γίνεται χορήγηση φαρμάκων με σκοπό την χημειοθεραπεία τους.
Βιβλιογραφία
Κατηγορία:Καρκίνος Κατηγορία:Σκελετικές παθήσεις Κατηγορία:Σπάνιες ασθένειες
Λίμνη Εύβοιας
Η Λίμνη είναι μια γραφική κωμόπολη της βόρειας Εύβοιας, που βρίσκεται κοντά στην αρχαία πόλη Ελύμνιον, η οποία αναφέρεται στα έργα του Σοφοκλή. Αποτελεί τοπική έδρα του διευρυμένου δήμου Μαντουδίου - Λίμνης - Αγίας Άννας. Σύμφωνα με την απογραφή του 2011, έχει πληθυσμό 1.642 κατοίκους, ενώ βρίσκεται κτισμένη σε υψόμετρο 19 μέτρων.
Ιστορικά στοιχεία
Η ευρύτερη περιοχή της Λίμνης φαίνεται να κατοικείται από τα χρόνια της Παλαιολιθικής περιόδου. Παράλληλα στον λόφο Καστριά έχουν βρεθεί απομεινάρια οικισμού της Νεολιθικής περιόδου.
Στη θέση του σημερινού οικισμού πιστεύεται ότι αναπτύχθηκε κατά την αρχαιότητα το Ελύμνιο, το οποίο υπέστη παρακμή κατά τα τέλη του 9ου και τις αρχές του 10ου αιώνα μ.Χ. εξαιτίας πειρατικών επιδρομών. Τότε οι κάτοικοι του αναγκάστηκαν να μεταφερθούν στα ορεινά. Αργότερα, κατά τον 17ο αιώνα, δημιουργήθηκε ο σύγχρονος οικισμός με την επανακατοίκηση των παραλιών.
Αρκετοί κάτοικοι της Λίμνης διακρίθηκαν ως ναυτικοί και έμποροι, ενώ συμμετείχαν ενεργά στην επανάσταση του 1821 υπό τον συντοπίτη τους Αγγελή Γοβιό. Στις πολεμικές επιχειρήσεις είχαν τη συμπαράσταση επαναστατών από τη Στερεά Ελλάδα και το Πήλιο, ενώ μεταξύ άλλων πραγματοποίησαν επιδρομές κατά των Τούρκων του Ξηροχωρίου και εξόπλισαν για τις ανάγκες του ναυτικού αποκλεισμού της Χαλκίδας τέσσερα πολεμικά πλοία.
Το 1830 περιήλθε επίσημα μαζί με την υπόλοιπη Εύβοια στο νεοσύστατο ελληνικό κράτος και το 1835 ορίστηκε έδρα του δήμου Αιγαίων της επαρχίας Χαλκίδος. Το 1852, σύμφωνα με τον συγγραφέα Ιάκωβο Ρίζο Ραγκαβή, είχε 298 οικίες και πληθυσμό που ανερχόταν στους 1403 κατοίκους, ενώ διέθετε δημοτικό σχολείο γ' τάξης, υγειονομικό σταθμό και ειρηνοδικείο.
Διοικητικά, το 1912 η Λίμνη ορίστηκε έδρα της ομώνυμης κοινότητας, ενώ από το 1997 μέχρι το 2010 αποτέλεσε έδρα του καποδιστριακού δήμου Ελυμνίων. Από το 2011 είναι τοπική έδρα του καλλικρατικού δήμου Μαντουδίου - Λίμνης - Αγίας Άννας.
Πολιτισμός - Αθλητισμός
Στη Λίμνη λειτουργούν το Ιστορικό και Λαογραφικό Μουσείο (το οποίο ιδρύθηκε το 1993 χάρη σε δωρεά της Αικατερίνης Ευαγγελινού - Φλώκου και στεγάζεται σε παλιό αρχοντικό του 1880) και η διαρκής ιδιωτική έκθεση ελληνικής παραδοσιακής ενδυμασίας του Ανδρέα Παπαγεωργίου (στεγάζεται σε κτίριο των τελών του 19ου αιώνα). Άλλοι πολιτιστικοί φορείς της κωμόπολης είναι το Πνευματικό Κέντρο του δήμου, η Ιστορική Ένωση Λιμνίων Ευβοίας, το τοπικό τμήμα της Εταιρείας Ευβοϊκών Σπουδών κλπ.
Σε ότι αφορά τον τομέα του αθλητισμού, στη Λίμνη δραστηριοποιούνται η Αθλητική Ένωση Λίμνης (ΑΕΛ), ο Ναυτικός Όμιλος Λίμνης (ΝΟΛ) και ο ποδοσφαιρικός σύλλογος Ολυμπιακός.
Αξιοθέατα
Μεταξύ των αξιοθέατων της κωμόπολης συγκαταλέγονται ο μικρός ναός της Ζωοδόχου Πηγής, ο οποίος διαθέτει τμήμα με ψηφιδωτό δάπεδο που χρονολογείται στον 5ο με 6ο αιώνα μ.Χ., το ασκητήριο του Αγίου Ανδρέα (κτίσμα του 16ου αιώνα) και ο σπηλαιώδης ναός του Αγίου Χριστοδούλου κοντά στην παραλία. δεξιά|μικρογραφία|Κυκλάμινα Λίμνη Ευβοίας
Προσωπικότητες
Στη Λίμνη γεννήθηκαν οι αγωνιστές της ελληνικής επανάστασης του 1821 Αγγελής και Αναγνώστης Γοβιός καθώς και οι αγωνιστές της Εθνικής Αντίστασης Λέλα Καραγιάννη, Κωνσταντίνος Καραγιώργης και Κώστας Γαμβέτας. Από την κωμόπολη κατάγονταν επίσης ο συγγραφέας Νίκος Τσιφόρος και ο ζωγράφος Χάρης Βογιατζής.
Παραπομπές
Κατηγορία:Χωριά του νομού Εύβοιας Κατηγορία:Πόλεις της αρχαίας Ευβοίας Κατηγορία:Δήμος Μαντουδίου - Λίμνης - Αγίας Άννας
Καλλιόπη Λήμνου
thumb|right|200px|Το καμπαναριό του Αγ. Γεωργίου
Από το 1999 έως το 2010 σύμφωνα με την  τότε διοικητική διαίρεση της Ελλάδας ανήκε στο δημοτικό διαμέρισμα Μούδρου του   Δήμου Μούδρου. Παλαιότερα ανήκε στον  νομό Λέσβου.
Ιστορικά στοιχεία
Η ίδρυση του χωριού χρονολογείται το 1200 περίπου. Σύμφωνα με κάποιες εκδοχές η ίδρυση του χωριού συνέπεσε με την περίοδο παρακμής της Ηφαιστίας. Το χωριό κατοικήθηκε πρώτα από την Καλλιόπη ή Καλλή, η οποία ήταν μία πλούσια κάτοικος της Ηφαιστίας και είχε αγρόκτημα στην περιοχή, άλλά διώχθηκε λόγω της απρεπούς συμπεριφοράς της.
Στο κοιμητήριο του χωριού σώζεται μια μαρμάρινη σαρκοφάγος που έχει έναν χαραγμένο σταυρό και τις λέξεις:
ΜΤΡ ΘЎ, Η ΔΟΥΛΗ ΤΟΥ ΘЎ ΚΑΛΗ
Ο αρχικός οικισμός βρισκόταν πιο κοντά στη θάλασσα, στην περιοχή Αριόνες, όπου βρίσκονται και τα ερείπιά του. Από την Καλλιόπη κατάγεται ο θαλασομάχος Γεώργιος Καπετανάκης που έδρασε στην Ελληνική επανάσταση του 1821.
Ο κόλπος Κέρος είναι η παραλία του χωριού. Ο κόλπος εκτείνεται τρία χιλιόμετρα περιπου και υπήρξε σημαντικό λιμάνι μέχρι τα ύστερα μεσαιωνικά χρόνια. Πήρε το όνομά του λόγω του σχήματός του, το οποίο μοιάζει με κέρατο. Ορισμένες πηγές το αναφέρουν σαν Port Kharos.
Το σημερινό χωριό
Πολιούχος του χωριού είναι ο Άγιος Γεώργιος, προς τιμή του οποίου χτίστηκε το 1869 ένας ναός ρυθμού βασιλικής χωρίς τρούλο. Κάθε χρόνο στη γιορτή του αγίου Γεωργίου λαμβάνουν χώρα παραδοσιακές ιπποδρομίες. Η διαδρομή που καλύπτουν οι αναβάτες είναι περίπου τρία χιλιόμετρα και εκτείνεται από το εκκλησάκι του αγίου Γεωργίου κοντά στην παραλία του Κέρους ως την είσοδο του χωριού. Ακολουθεί βράβευση του νικητή και χοροεσπερίδα με παραδοσιακούς χορούς και άφθονο φαγητό και κρασί. Το έθιμο είναι πανάρχαιο και διεξάγεται τουλάχιστον από τα μέσα του 19ου αιώνα. Σε δημοσίευμα του 1916 αναφέρεται (εφ. "Λήμνος", φ. 21, 22/4/1916):
"Την 23ην υπερμεσούντος, εορτήν του Αγ. Γεωργίου, τελείται εν Καλλιόπη πανήγυρις, καθ' ην κατ' έτος τελούνται ιππικοί αγώνες."
Η Καλλιόπη είναι χτισμένη σε πεδινό έδαφος και οι κάτοικοί της αχολούνται κυρίως με την κτηνοτροφία, την πτηνοτροφία, τη γεωργία και την αλιεία. Κοντά στο χωριό υπάρχει η Χορταρόλιμνη, ένας από τους σημαντικότερους υδροβιότοπους του νομού Λέσβου. Είναι ενταγμένη στο δίκτυο NATURA και προστατεύεται από περιβαλλοντικές συνθήκες. Από το 2001 στο χωριό εδρεύει Κέντρο Περιβαλλοντικής Ενημέρωσης, που στεγάζεται στο κτίριο του δημοτικού σχολείου, με σκοπό την προστασία και την ανάδειξη του φυσικού πλούτου της περιοχής. Εκεί ο επισκέπτης μπορεί να ενημερωθεί και να ευαισθητοποιηθεί σε περιβαλλοντικά θέματα.
Στο χωριό λειτουργούν ταβέρνες, ενώ υπάρχει η παραλία του Κέρους με καντίνα. Πριν την παραλία υπάρχει ένα δασύλλιο που οι παραθεριστές μπορούν να κατασκηνώσουν.
Η Καλλιόπη είναι επίσης ένα χωριό παραδόσεων και θρύλων.
Από την Καλλιόπη κατάγεται και ο συνθέτης/τραγουδιστής Στέλιος Ρόκκος, ο οποίος διαμένει μόνιμα στην περιοχή.
Βιβλιογραφία
Κατηγορία:Χωριά της Λήμνου
Θάνατοι τον Δεκέμβριο του 2016
Παραπομπές
12
Λαυρεντιανή Βιβλιοθήκη
Η Λαυρεντιανή βιβλιοθήκη, ή Λαουρεντσιάνα, είναι μία από τις σπουδαιότερες βιβλιοθήκες της Ευρώπης. Βρίσκεται στη Φλωρεντία της Ιταλία ς και περιλαμβάνει περισσότερα από 4.500 πολύτιμα χειρόγραφα και 4.500 τόμους αρχετύπων. .
Ίδρυση
Ιδρύθηκε από τον Κοσμά (Κόζιμο) των Μεδίκων και πλουτίστηκε από τον εγγονό του Λαυρέντιο (Λορέντσο) εκ του οποίου και έλαβε το όνομα. Η Λαυρεντιανή βιβλιοθήκη αποτελεί ιδιαίτερη πτέρυγα της Βασιλικής του Αγίου Λαυρεντίου της Φλωρεντίας που οικοδομήθηκε υπό την αιγίδα του πάπα Κλημέντος Ζ΄ με αρχιτέκτονα τον Μιχαήλ Άγγελο και ολοκληρώθηκε το 1534. Στη συνέχεια έγιναν νέες προσθήκες στο κτίριο όπου και άνοιξε τις πύλες του, από τον Δούκα της Τοσκάνης Κόζιμο Α΄, το 1571. Θεωρείται ένα από τα σημαντικότερα αρχιτεκτονήματα του Μιχαήλ Άγγελου.
Η Βιβλιοθήκη, της οποίας το αναγνωστήριο έχει μήκος περίπου 46 μ. και πλάτος 10,5 μ., περιλαμβάνει σπουδαίους θησαυρούς της ελληνικής και λατινικής γραμματείας. Μεταξύ των πολύτιμων χειρογράφων της βρίσκεται και το αρχαιότερο αντίτυπο των «Πανδεκτών», αντίγραφο του «Δεκαήμερου» του Βοκκακίου, το «Δάφνις και Χλόη» του Λόγγου, καθώς και άλλοι πολλοί κώδικες.
Επίσης στη συλλογή της περιλαμβάνει σπουδαίες συλλογές μικρογραφιών καθώς και ένα από τα δάκτυλα του Γαλιλαίου σε ειδική λειψανοθήκη.
Παραπομπές
Κατηγορία:Βιβλιοθήκες στη Φλωρεντία Κατηγορία:Ιστορικές βιβλιοθήκες
Α.Ε. Σουρμένων-Ελληνικού
Η Αθλητική Ένωση Σουρμένων-Ελληνικού, γνωστή και με τη σύντμηση Α.Ε.Σ.ΕΛ., ήταν ελληνικό αθλητικό σωματείο που δραστηριοποιήθηκε στην περιοχή του Ελληνικού, στην Αθήνα, όπου και βρισκόταν η έδρα του, το Κλειστό Βοηθητικό Γήπεδο των Ολυμπιακών Εγκαταστάσεων του Ελληνικού. Ο σύλλογος αγωνίστηκε με χρώματα το μπλε και το λευκό και είχε τμήματα καλαθοσφαίρισης και επιτραπέζιας αντισφαίρισης για αθλητές και αθλήτριες όλων των ηλικιακών ομάδων.
Ίδρυση
Επίσημο έτος ίδρυσής του είναι το 2012 και προέκυψε από την ένωση των τμημάτων καλαθοσφαίρισης του Α.Σ. Σουρμένων με εκείνων του Α.Ο. Ελληνικού. Οι δύο ομάδες αποτελούσαν, μέχρι την ένωσή τους, τους δύο εν λειτουργία συλλόγους καλαθοσφαίρισης της περιοχής του πρώην Δήμου Ελληνικού (νυν μέρος του ενοποιημένου Δήμου Ελληνικού - Αργυρούπολης).
Ιστορική αναδρομή
Κατά την αγωνιστική περίοδο 2012-13 το ανδρικό τμήμα έλαβε μέρος στο Πρωτάθλημα Β' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές του υποχρεώσεις στην 11η θέση του βαθμολογικού πίνακα.
Περίοδος 2013-2014
Κατά την αγωνιστική περίοδο, 2013-14, η Α.Ε. Σουρμένων-Ελληνικού διαγωνίστηκε στο Πρωτάθλημα Β' Κατηγορίας Ανδρών της Ε.Σ.ΚΑ.Ν.Α.. Παράλληλα συμμετείχε στο Κύπελλο Ανδρών της ίδιας Ένωσης.
Έδρα της είναι το Κλειστό Βοηθητικό Γήπεδο των Ολυμπιακών Εγκαταστάσεων του Ελληνικού στο παλαιό Δυτικό Αεροδρόμιο. Πρόεδρος του συλλόγου είναι ο Μιχάλης Σκουλιδάς. Καθήκοντα πρώτου προπονητή διατηρεί από το Φεβρουάριο του 2013 ο Γιώργος Σολωμός. Το ρόστερ της Ένωσης συνθέθεσαν για την περίοδο 2013-14 οι αθλητές:
Απορρόφηση από Ηλεκτρούπολη
Τον Ιούνιο του 2020 στην Γενική Συνέλευση των μελών του Αθλητικού Συλλόγου Ηλεκτρούπολης αποφασίστηκε κατά πλειοψηφία η αλλαγή του ονόματος, του σήματος καθώς και η συνένωση με το αθλητικό σωματείο ΑΕΣΕΛ. Πλέον η ομάδα που αγωνίζεται στην Α' ΕΣΚΑΝΑ ΑΝΔΡΩΝ ονομάζεται "Αθλητικός Σύλλογος Ηλεκτρούπολης Ελληνικού" με το ακρωνύμιο ΑΣΗΕ και το νέο σήμα φέρει το ατίθασο άλογο μαζί με την δάδα και το έτος 1987 πάνω σε μια μπάλα του μπάσκετ. Αναγράφονται επίσης οι δύο πόλεις Ελληνικό, Αργυρούπολη που αποτελούν πλέον ένα και ενιαίο Δήμο και τα χρώματα είναι το Μπορντό, το μπλε και το λευκό τα οποία αποτυπώνονται πάνω στο νέο λογότυπο. Ουσιαστικά η Ηλεκτρούπολη απορρόφησε την ομάδα των Σούρμενων-Ελληνικού.
Ιστορική αναδρομή
Η Ένωση ξεκίνησε την αγωνιστική της πορεία από τα γήπεδα της Α1 Εθνικής Κατηγορίας, στην οποία είχε ανέλθει την προηγούμενη χρονιά ο Α.Ο. Ελληνικού με την κατάκτηση της πρώτης θέση του βαθμολογικού πίνακα του Ομίλου Νότου της Α2 Εθνικής. Την περίοδο 2012-13 η ομάδα κατετάγη στην 3η θέση της βαθμολογίας μετά το πέρας της κανονικής περιόδου κερδίζοντας μία θέση στα Play-Offs. Αξιοσημείωτο γεγονός έλαβε χώρα στις 24 Νοεμβρίου 2012, οπότε ο σύλλογος του Ελληνικού έσπασε το τρομερό σερί 105 νικών στο Πρωτάθλημα που κατείχε ο Αθηναϊκός κερδίζοντας μέσα στο Βύρωνα με σκορ 65-68. Την ίδια ομάδα απέκλεισε από τη σειρά των τελικών της Α1 Εθνικής, στην πρώτη φάση των Play-Offs. Τον τίτλο του Πρωταθλητή Ελλάδος κατέκτησε, ωστόσο, ο Παναθηναϊκός, ο οποίος μετρούσε ήδη δύο νίκες από την κανονική περίοδο έναντι της Ένωσης (68–59 και 71–68) και την οποία νίκησε ακόμη μία φορά (67–61) κάνοντας το 3-0. Κατά συνέπεια η Ένωση κατετάγη επισήμως δεύτερη τη χρονιά αυτή.
Στο θεσμό του Κυπέλλου Ελλάδος, η ομάδα του Ελληνικού συμμετείχε σε μόλις ένα παιχνίδι, κατά τη Β' Φάση, όπου και ηττήθηκε με σκορ 60-63 από τον Ίκαρο Καλλιθέας.
Περίοδος 2013-14
Κατά την αγωνιστική περίοδο 2013-14 η Α.Ε. Σουρμένων-Ελληνικού διαγωνίστηκε για δεύτερη συνεχόμενη χρονιά στην Α1 Εθνική. Μετά τη λήξη της κανονικής περιόδου, κι έχοντας συγκρεντρώσει 17 νίκες και 1 ήττα, τερμάτισε στην 1η θέση του βαθμολογικού πίνακα, εξασφαλίζοντας την απευθείας συμμετοχή της στα Play-Offs. Η αθλήτρια του συλλόγου, Λικέντρα Τζόνσον, ήταν εκείνη που σημείωσε τα περισσότερα κοψίματα για τη διοργάνωση στη διάρκεια της κανονικής περιόδου, 32 στον αριθμό, ενώ βρέθηκε στην καλύτερη πεντάδα τεσσάρων ακόμη στατιστικών κατηγοριών.
Η Ένωση κλήθηκε στην επόμενη φάση να αντιμετωπίσει τον ΠΑΟΚ Βάσει της προκήρυξης του Πρωταθλήματος, νικήτρια θα αναδεικνυόταν η ομάδα που πρώτη θα συγκέντρωνε τρεις νίκες εναντίον της αντιπάλου της, λαμβάνοντας υπόψη και τα αποτελέσματα της κανονικής περιόδου. Η ομάδα της Θεσσαλονίκης μετρούσε ήδη δύο ήττες και κατόπιν ηττήθηκε άμεσα αφήνοντας την Ένωση να περάσει στην καλύτερη τετράδα. Επόμενος αντίπαλος της Ένωσης Σουρμένων-Ελληνικού ήταν η ομάδα του Αθηναϊκού την οποία και κλήθηκε να αντιμετωπίσει υπό τους ίδιους όρους. Ήδη ο Αθηναϊκός μετέφερε δύο ήττες από την κανονική περίοδο και χρειάστηκε μόλις ένα παιχνίδι για να περάσει η Ένωση στη σειρά των τελικών.
Στην τέταρτη και τελευταία φάση του Πρωταθλήματος, οι ομάδες που πέρασαν επιτυχώς στην καλύτερη τετράδα αγωνίστηκαν στη σειρά των μικρών και μεγάλων τελικών. Νικήτρια της κάθε σειράς θεωρήθηκε η ομάδα που πρώτη συγκέντρωσε τέσσερις νίκες επί της αντιπάλου της μεταφέροντας τις νίκες και ήττες της κανονικής περιόδου. Αντίπαλος της Ένωσης ήταν ο Πρωτέας Βούλας, ο οποίος είχε καταλάβει τη δεύτερη θέση της βαθμολογίας κατά την κανονική περίοδο, έχοντας χάσει από την Ένωση και στα δύο μεταξύ τους παιχνίδια. Η τελευταία κατέκτησε εν τέλει τον τίτλο του Πρωταθλητή χωρίς να υποστεί καμία ήττα από τον Πρωτέα στα επόμενα δύο παιχνίδια.
Σε ό,τι αφορά τη διοργάνωση του Κυπέλλου Ελλάδος, η Ένωση Σουρμένων-Ελληνικού έφτασε επιτυχώς μέχρι τον τελικό κερδίζοντας τρία διαδοχικά παιχνίδια. Το τελευταίο από αυτά ήταν στα πλαίσια του Final-4 που διεξήχθη στις 15 και 16 Απριλίου 2014 στην Κω, όπου και επικράτησε του Ικάρου Καλλιθέας με το επιβλητικό σκορ 43-80. Στον τελικό ήρθε αντιμέτωπη με τoν Παναθηναϊκό, κατακτώντας εν τέλει το τρόπαιο με σκορ 57-55. Η αρχηγός της ομάδας, Ανθή Μπαλτά, αναδείχθηκε M.V.P. (πολυτιμότερη παίκτρια του αγώνα), καθώς πέτυχε στην εκπνοή (μόλις δύο δέκατα του δευτερολέπτου) το νικητήριο καλάθι.
Στη διάρκεια της χρονιάς καμία ελληνική ομάδα, συμπεριλαμβανομένου της Ένωσης, δεν συμμετείχε για οικονομικούς λόγους σε κάποια ευρωπαϊκή διοργάνωση παρόλο που τουλάχιστον πέντε είχαν το δικαίωμα εφόσον το επιθυμούσαν και πληρούσαν κάποια ελάχιστα κριτήρια σε ό,τι αφορά την έδρα τους.
Περίοδος 2014-2015
Κατά την αγωνιστική περίοδο, 2014-15, η Α.Ε. Σουρμένων-Ελληνικού κατέκτησε και πάλι το ντάμπλ. Αφενός κατέκτησε το Πρωτάθλημα της Α1 Εθνικής Κατηγορίας Γυναικών που διοργάνωσε η Ελληνική Ομοσπονδία Καλαθοσφαίρισης.
Αφετέρου, στα πλαίσια του θεσμού του Κυπέλλου Ελλάδος η Ένωση προκρίθηκε στη «Φάση των 8», έχοντας αποκλείσει τον Α.Ο. Σερρών. Στον ημιτελικό νίκησε τον Α.Ε.Ο. Πρωτέας Βούλας 62-50. Στον τελικό επικράτησε του ΑΜΣ Αναγέννηση Ν. Ρυσίου με 46-42 κατακτώντας και πάλι το τρόπαιο.
Απορρόφηση από Ερασιτέχνη Ολυμπιακό
Τον Ιούνιο του 2015 αποφασίστηκε η συγχώνευση με τον Ολυμπιακό, ο οποίος ουσιαστικά απορρόφησε την ομάδα, καθιερώνοντας τα δικά του χρώματα, έμβλημα και ονομασία, και έτσι απέκτησε και πάλι τμήμα καλαθοσφαίρισης γυναικών.
Εξωτερικοί σύνδεσμοι
Κατηγορία:Αθλητικοί σύλλογοι Αθήνας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις αθλητικών συλλόγων το 2012 Κατηγορία:Ιδρύσεις ομάδων καλαθοσφαίρισης το 2012
1154
Η τρέχουσα σελίδα αφορά το έτος 1154 κατά το Γρηγοριανό ημερολόγιο
Θάνατοι
Κατηγορία:Έτη
Άλλος... για το εκατομμύριο!
Το Άλλος... για το εκατομμύριο! είναι κωμωδία του 1964. Πρωταγωνιστούν: Μίμης Φωτόπουλος, Γιάννης Γκιωνάκης, Μπεάτα Ασημακοπούλου και άλλοι.
Πλοκή
Ο Σάββας, ένας μέχρι βλακείας τίμιος υπάλληλος (Μίμης Φωτόπουλος) κρατάει για λογαριασμό του διευθυντή του (Περικλής Χριστοφορίδης) ένα εκατομμύριο χωρίς αποδείξεις, ενώ η οικογένειά του του ζητάει από καιρό λεφτά για άνοιγμα επιχείρησης του κουνιάδου του Κοκού (Γιάννης Γκιωνάκης) & γάμο της αδελφής του Νέλλης (Ελένη Ανουσάκη), προτείνοντας να δανειστεί κρυφά από την τράπεζα που δουλεύει. Τα προβλήματα θα αρχίσουν όταν ο διευθυντής σκοτώνεται σε αεροπορικό δυστύχημα και ο Σάββας πρέπει, σύμφωνα με την συνείδησή του, να γυρίσει το ποσό στους νόμιμους κληρονόμους, ενώ οι άλλοι ισχυρίζονται ότι αφού δεν υπάρχει απόδειξη, είναι δικά του. Με κόλπο καταφέρνουν να του αποσπάσουν 100.000 δρχ, αλλά το αντιλαμβάνεται σχεδόν αμέσως & αρχίζει το κυνήγι για την επιστροφή τους. Τότε διαπιστώνεται ότι ο υποψήφιος γαμπρός Στράτος (Σταύρος Παράβας) είναι προικοθήρας, ενώ ο Κοκός ξεγελάστηκε από τον Αριστείδη (Γιώργος Κάππης), ξάδελφο & υποψήφιο συνέταιρό του που πήρε τα λεφτά κι έφυγε, αλλά δεν κατάφερε να φύγει στο εξωτερικό. Τελικά τον βρίσκει, φέρνει πίσω τα λεφτά & ο Σάββας επιστρέφει μαζί με τον Κοκό το ποσό στην κ. Λουκίδου (Μπέτυ Μοσχονά), εκατομμυριούχα & χωρισμένη αδελφή του άγαμου διευθυντή του & ησυχάζει, ενώ ο Κοκός αρχίζει να φλερτάρει μαζί της.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1964 Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ταινίες σε σκηνοθεσία Ορέστη Λάσκου Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς Κατηγορία:Ταινίες βασισμένες σε θεατρικά έργα Κατηγορία:Σενάρια του Νίκου Τσιφόρου Κατηγορία:Ταινίες γυρισμένες στην Ελλάδα Κατηγορία:Ελληνικές ασπρόμαυρες ταινίες
1153
Η τρέχουσα σελίδα αφορά το έτος 1153 κατά το Γρηγοριανό ημερολόγιο
Θάνατοι
Κατηγορία:Έτη
Εκλεκτορικό Παλάτι (Άμπεργκ)
Το Εκλεκτορικό Παλάτι (Kurfürstliches Schloss) είναι κάστρο στο Άμπεργκ της Γερμανίας. Έπειτα από σειρά μεγάλων πυρκαγιών κατά τη διάρκεια του 17ου αιώνα, μόνον η νότια πτέρυγα (Neues Schloss) παραμένει από το άλλοτε τριπτέρυγο παλάτι. Συνδέεται μέσω της οχυρωμένης γέφυρας Stadtbrille με το Zeughaus (οπλοστάσιο), η οποία διασχίζει τον ποταμό Φιλς.
Η ανέγερσή του ξεκίνησε το 1417 υπό τον Λουδοβίκο Γ΄, Παλατινό Εκλέκτορα, και αντικατέστησε το Άλτε Φέστε, ένα γοτθικού αρχιτεκτονικού ρυθμού κτίριο στο κέντρο της πόλης, ως εκλεκτορική έδρα. Στο αρχικό κτίριο στα βόρεια προστέθηκε μία νότια πτέρυγα, μία τάφρος, καθώς και ένα θυρωρείο, από τον Εκλέκτορα Φρειδερίκο Α΄, μετατρέποντάς το σε φρούριο. Η σημερινή του εμφάνιση με ένα υψηλό σπειροειδές αέτωμα χρονολογείται από το 1603 και αποτελεί έργο του Γιοχάνες Σχοχ, ο οποίος σχεδίασε εκ νέου το Zeughaus με την προσθήκη ενός πύργου στο νότιο τμήμα του. Το 1738, στάβλοι αλόγων ανεγέρθηκαν ως δυτική πτέρυγα.
Ανήκοντας στους Εκλέκτορες του Παλατινάτου από την ανέγερσή του έως και την διάλυση του Εκλεκτοράτου, το κάστρο αποτέλεσε έδρα, από τον 19ο αιώνα, αρχικά της τοπικής Περιφερειακής και Οικονομικής Διοίκησης του Βασιλείου της Βαυαρίας, ενώ αργότερα της τοπικής Περιφερειακής Διοίκησης του Βαυαρικού Κράτους στο Άμπεργκ και, μετά το 1972, του Διαμερίσματος του Άμπεργκ-Ζούλτσμπαχ.
Εξωτερικοί σύνδεσμοι
Κατηγορία:Κτίρια και κατασκευές στη Βαυαρία
964 Σουμπαμάρα
Η Σουμπαμάρα (Subamara) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,671. Ανακαλύφθηκε το 1921 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.
Φυσικά χαρακτηριστικά
Τα φυσικά χαρακτηριστικά της Σουμπαμάρα είναι άγνωστα.
Εξωτερικοί σύνδεσμοι
Σουμπαμαρα
Χοσέ Καρρέρας
Ο Τζουζέπ Μαρία Καρρέρας ι Κολ (Josep Maria Carreras i Coll· γενν. 5 Δεκεμβρίου 1946), γνωστός κυρίως διεθνώς ως Χοσέ Καρρέρας (José Carreras), είναι Καταλανός τενόρος, ιδιαίτερα φημισμένος για τις ερμηνείες του στις όπερες του Βέρντι και του Πουτσίνι.
Γεννήθηκε στη Βαρκελώνη στις 5 Δεκεμβρίου 1946. Έκανε το ντεμπούτο του στη σκηνή σε ηλικία 11 ετών ως Trujamán στην όπερα «Το κουκλοθέατρο του Μάστρο-Πέτρου» (El retablo de maese Pedro) του Μανουέλ ντε Φάγια και συνέχισε κάνοντας μια καριέρα που περιλαμβάνει πάνω από 60 ρόλους σε σκηνές όπερας παγκοσμίου φήμης και σε στούντιο ηχογράφησης.
Απέκτησε φήμη με ένα ευρύτερο ακροατήριο ως ένας από τους «Τρεις Τενόρους», μαζί με τον Πλάθιδο Ντομίνγκο και τον Λουτσιάνο Παβαρόττι, σε μια σειρά από μαζικές συναυλίες που ξεκίνησαν το 1990 και διήρκεσαν μέχρι το 2003. Ο Καρρέρας είναι επίσης γνωστός για το ανθρωπιστικό του έργο ως πρόεδρος του «Διεθνούς Ιδρύματος Καταπολέμησης της Λευχαιμίας - Χοσέ Καρρέρας» (La Fundació Internacional Josep Carreras per a la Lluita contra la Leucèmia), το οποίο ίδρυσε μετά από τη δική του ανάρρωση από την ασθένεια το 1988.
Νεανικά χρόνια
Ο Καρρέρας γεννήθηκε στη Βαρκελώνη, στην περιοχή Σαντς (Sants). Είναι το νεότερο μέλος μίας πενταμελούς οικογένειας. Η μητέρα του, Antònia Coll i Saigi, είχε ένα μικρό κομμωτήριο και ο πατέρας του, Josep Carreras i Soler, ήταν καθηγητής της γαλλικής γλώσσας. Το 1951, η οικογένειά του μετανάστευσε στην Αργεντινή αναζητώντας μία καλύτερη ζωή. Ωστόσο, μέσα σε ένα χρόνο η οικογένεια επέστρεψε στο Σαντς, όπου πέρασε το υπόλοιπο των παιδικών και εφηβικών του χρόνων. Έδειξε από νωρίς το ταλέντο του στη μουσική και ειδικότερα στο τραγούδι, το οποίο καλλιεργήθηκε εντατικότερα στην ηλικία των 6, όταν είδε τον ιταλικής καταγωγής τενόρο Μάριο Λάντσα (Mario Lanza) στο φιλμ «Ο μεγάλος Καρούζο» (The Great Caruso).
Εξωτερικοί σύνδεσμοι
Κατηγορία:Ισπανοί τραγουδιστές όπερας Κατηγορία:Τενόροι
Κύριλλος Οικονομόπουλος
Ο Κύριλλος Οικονομόπουλος (1930, Κρήτου Μαρόττου, Πάφου – 18 Νοεμβρίου 2012) ήταν Ελληνορθόδοξος επίσκοπος της Ζιμπάμπουε για την διετία 2001-2002.
Αποφοίτησε από την Θεολογική Σχολή του Πανεπιστημίου Αθηνών το 1965. Χειροτονήθηκε διάκονος το 1949 και ιερέας το 1965.
Από τις 14 Μαρτίου 2003 κατείχε τον τίτλο του Μητροπολίτη της Ναύκρατις. Λίγο αργότερα, επέστρεψε στην Πάφο και εργάστηκε στη Μητροπολιτική Περιοχή της Πάφου.
Ο μητροπολίτης Κύριλλος αρρώστησε και νοσηλεύτηκε για ένα μήνα στην Μονάδα Εντατικής θεραπείας του Γενικού Νοσοκομείου Λεμεσού, όπου πέθανε στις 18 Νοεμβρίου 2012.
Η Ιστορία του Φερδινάνδου
Η Ιστορία του Φερδινάνδου (στα Αγγλικά : The Story of Ferdinand) είναι ένα κλασικό παιδικό βιβλίο από τον Αμερικανό παιδικό συγγραφέα Μονρό Λιφ με εικονογράφηση από τον Ρόμπερτ Λόσον. Το βιβλίο δημοσιεύθηκε για πρώτη φορά στα Αγγλικά το 1936.
Από τη δημοσίευσή του, το βιβλίο έχει μεταφραστεί σε δεκάδες γλώσσες. Έχει δεχθεί διάφορες κριτικές, έχει γίνει μπεστ σέλερ και έχει γίνει κλασικό βιβλίο της παιδικής λογοτεχνίας, το οποίο έχει προσαρμοστεί ακόμη και για το κινηματογράφο και το θέατρο.
Αποτέλεσε μεγάλη εμπορική επιτυχία στις Ηνωμένες Πολιτείες. Λόγω του περιεχομένου του είχε απαγορευτεί στην Ισπανία του Φράνκο και διατάχθηκε η πυρπόληση του στην Ναζιστική Γερμανία, ενώ ήταν το μόνο αμερικανικό βιβλίο που ήταν διαθέσιμο στην σταλινική Πολωνία (1948-56). Μετά το τέλος του Β΄ ΠΠ, 30.000 αντίτυπα του βιβλίου εκτυπώθηκαν και διανεμήθηκαν σε παιδιά στη Γερμανία το 1945 για την προώθηση της ειρήνης.
Το βιβλίο θεωρείται φιλειρηνικό κείμενο που υποστηρίζει τη μη μάχη καθώς και τη σύνδεση με τη φύση. Ο χαρακτήρας του Φερδινάνδος είναι ασυνήθιστος υπό το φως των συγκρούσεων που συμβαίνουν γύρω του. Υπάρχει, επίσης, διαμαρτυρία στο κείμενο κατά της παράδοσης των ταυρομαχιών. Τονίζει, επίσης, καλά το γεγονός ότι η επιλογή του σωστού για όλους, χωρίς να υποκύπτει κανείς σε κοινωνικές επιταγές, είναι σημαντική και μπορεί να διασφαλίσει την ευτυχία.
Εξωτερικοί σύνδεσμοι
Κατηγορία:Παιδικά βιβλία
Σαμαρίντα
Ιστορία
Η Σαμαρίντα ήταν μια μικρή πόλη το 1942 με πολλά μικρά κοιτάσματα πετρελαίου στην περιοχή. Καταλήφθηκε από τους Ιάπωνες μετά την πτώση των Ολλανδικών Ανατολικών Ινδιών.
Δημογραφικά
Ο πληθυσμός της περιοχής το 2014 ήταν πάνω από 800.000, με μέσο ετήσιο ρυθμό ανάπτυξης 6,7% τα τελευταία 5 χρόνια. Η πλειοψηφία των ανθρώπων της Σαμαρίντα είναι ινδονησιακή και κινεζική καταγωγής. Υπάρχουν επίσης Αμερικανοί, Καναδοί, Ιάπωνες και Κορεάτες που εργάζονται στην πόλη. Ο μέσος όρος ζωής στη Σαμαρίντα ήταν 73,6 έτη το 2014.
Θρησκείες
Οι κύριες θρησκείες της Σαμαρίντα είναι το Ισλάμ, ο Βουδισμός και ο Κομφουκιανισμός. Μια χριστιανική κοινότητα περίπου 89.000 αποτελεί περίπου το 10,2% του συνολικού πληθυσμού. Υπάρχουν επίσης ινδουιστικές κοινότητες.
Λόφος του Πιουσούτσκι
δεξιά|μικρογραφία|267x267εσ| Μνημείο στην κορυφή του Λόφου του Πιουσούτσκι Ο Λόφος του Πιουσούτσκι (kopiec Piłsudskiego, επίσης γνωστός ως Λόφος της Ανεξαρτησίας ή Λόφος της Ελευθερίας ) είναι λόφος που βρίσκεται στην Κρακοβία της Πολωνίας, ο οποίος δημιουργήθηκε από το πολωνικό έθνος προς τιμήν του Γιούζεφ Πιουσούτσκι. Είναι τεχνητός λόφος και κατασκευάστηκε μεταξύ των ετών 1934 και 1937. Βρίσκεται στο δυτικό τμήμα της Κρακοβίας, στη συνοικία Ζβιεζίνιετς. Είναι ο νεότερος και μεγαλύτερος από τους τέσσερις λόφους της Κρακοβίας.
Ιστορία
Το 1934 οι Πολωνικές Λεγεώνες, και οι ενώσεις τους, πρότειναν να χτιστεί ένα μνημείο μνήμης της επανίδρυσης της ανεξαρτησίας της Πολωνίας. Η Επιτροπή για την Κατασκευή του Λόφου δημιουργήθηκε στη Βαρσοβία και της οποίας προήδρευσε ο Βαλέρι Σουάβεκ. Η κατασκευή ξεκίνησε στις 6 Αυγούστου 1934, την 20ή επέτειο από την αναχώρηση της Πρώτης Ομάδας Στελεχών (Pierwsza Kompania Kadrowa) από την Κρακοβία στην αρχή του Α΄ Παγκοσμίου Πολέμου.
Μετά τον θάνατο του Στρατάρχη Γιούζεφ Πιουσούτσκι στις 12 Μαΐου 1935, οι Λεγεωνάριοι - πρώην υφιστάμενοι του Πιουσούτσκι, του δημιουργού των Λεγεώνων - αποφάσισαν να αλλάξουν το όνομα του λόφου προς τιμήν του αρχηγού τους. Ο λόφος ολοκληρώθηκε στις 9 Ιουλίου 1937. Χώμα από κάθε πεδίο μάχης του Α΄ Παγκοσμίου Πολέμου στο οποίο πολέμησαν οι Πολωνοί τοποθετήθηκε στο λόφο.
Κατά τη διάρκεια του Β΄ Παγκοσμίου Πολέμου, ο Χανς Φρανκ, Γερμανός Ναζί κυβερνήτης της κατεχόμενης Πολωνίας, εξέδωσε την εντολή να ισοπεδωθεί και να καταστραφεί ο λόφος, αλλά λόγω της δυσκολίας και των εξόδων δεν εκτελέστηκε ποτέ. Μετά τον πόλεμο, η κομμουνιστική κυβέρνηση της Πολωνίας, η οποία θεώρησε το λόφο λείψανο της καπιταλιστικής Δεύτερης Πολωνικής Δημοκρατίας, που εξακολουθούσε να υποστηρίζεται από την πολωνική εξόριστη κυβέρνηση, προσπάθησε να απαξιώσει τη σημασία του λόφου. Οποιεσδήποτε αναφορές σε αυτό αφαιρέθηκαν από επίσημες δημοσιεύσεις και η γύρω περιοχή γέμισε με δέντρα για να αποκρύψει τη θέα. Ανεπίσημα αναφερόταν ως Kopiec Sowiniec (Λόφος του Σοβίνιετς). Ωστόσο, η μεγαλύτερη ζημιά στο μνημείο προκλήθηκε κατά τη διάρκεια της σταλινικής εποχής. το 1953 αφαιρέθηκε η πλάκα από γρανίτη με τον σταυρό της Λεγεώνας και μεγάλο μέρος της επιφάνειας του λόφου καταστράφηκε.
Το 1981, με την αποδυνάμωση της κομμουνιστικής κυβέρνησης, ξεκίνησε η ανοικοδόμηση του λόφου. Στο μνημείο προστέθηκε χώμα από τα πεδία μάχης του Β΄ Παγκοσμίου Πολέμου στα οποία συμμετείχαν διάφοροι πολωνικοί στρατοί και απέκτησε το ψευδώνυμο «Τάφος των Τάφων». Το 1995, πέντε χρόνια μετά την πτώση του κομμουνισμού στην Πολωνία, ολοκληρώθηκε η πρώτη μεγάλη ανακαίνιση του λόφου. Το 1997 μια μεγάλη πλημμύρα κατέστρεψε το λόφο και μια δεύτερη ανακαίνιση ξεκίνησε αμέσως μετά, η οποία ολοκληρώθηκε το 2002 με μια τελετή στην οποία παρευρέθηκε ο πρόεδρος της Πολωνίας.
Σημειώσεις
έναΟι άλλοι τρεις μεγάλοι τύμβοι στην Κρακοβία είναι ο Λόφος του Κράκου, ο Λόφος της Βάντα και ο Λόφος του Κοστσιούσκο.
Πηγές
Κατηγορία:Γιούζεφ Πιουσούτσκι Κατηγορία:Μνημεία στην Κρακοβία Κατηγορία:Ορόσημα στην Πολωνία Πιουσουτσκι λοφος
Ούρσουλα Λε Γκεν
Η Ούρσουλα Λε Γκουίν (Ursula Le Guin, γνωστή και ως Λε Γκεν, γενν. Κρέμπερ, 21 Οκτωβρίου 1929 – 22 Ιανουαρίου 2018) ήταν Αμερικανίδα συγγραφέας. Αν και το έργο της περιλαμβάνει μεταξύ άλλων δοκίμια, ποιήματα και παιδικά βιβλία, είναι περισσότερο αναγνωρισμένη για την προσφορά της στο χώρο της επιστημονικής φαντασίας, όπου συγκαταλέγεται ανάμεσα στις σημαντικότερες σύγχρονες δημιουργούς. Το κοινωνικό φύλο, ο σεξισμός, ο φεμινισμός, η πολιτιστική αποξένωση, οι κοινωνικές δομές, είναι στο επίκεντρο των προβληματισμών της ενώ το έργο της αποτελεί συγχρόνως κοινωνικοπολιτικό σχόλιο.
Θεματολογία
Στα έργα της Λε Γκουίν δίνεται μεγάλη έμφαση στις κοινωνικές επιστήμες, όπως ανθρωπολογία, οικολογία και κοινωνιολογία, καθώς και σε πολιτικά συστήματα τοποθετώντας έτσι τα έργα της στην υποκατηγορία της ήπιας επιστημονικής φαντασίας. Επίσης συχνά χρησιμοποιούσε εξωγήινες κουλτούρες, έτσι ώστε μέσα από τις αντιθέσεις να μεταφέρει μηνύματα και για τη δική μας κοινωνία. Για παράδειγμα στο Το αριστερό χέρι του σκοταδιού εξερευνά ζητήματα σεξουαλικής ταυτότητας, σεξισμού μέσα από μια εξωγήινη φυλή ερμαφρόδιτων. Τα θέματα αυτά κατέστησαν τη συγγραφέα μία από τις κορυφαίες εκπροσώπους της φεμινιστικής επιστημονικής φαντασίας.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί μυθιστοριογράφοι Κατηγορία:Αμερικανοί διηγηματογράφοι Κατηγορία:Αμερικανοί συγγραφείς επιστημονικής φαντασίας Κατηγορία:Συγγραφείς παιδικής και νεανικής λογοτεχνίας Κατηγορία:Αμερικανοί δοκιμιογράφοι Κατηγορία:Φεμινιστική Επιστημονική Φαντασία
I Love Rock 'n' Roll (Μπρίτνεϊ Σπίαρς)
Μεταξύ Μαΐου και Νοεμβρίου 2002, η Jive Records το κυκλοφόρησε ως το τρίτο, τέταρτο ή πέμπτο single της Britney, ανάλογα με τη χώρα και με εξαίρεση τη Γαλλία και τις Ηνωμένες Πολιτείες, που είναι το τέταρτο single στις περισσότερες περιπτώσεις, μετά το "I'm a Slave 4 U", "Overprotected" και "I'm Not a Girl, Not Yet a Woman". Αρκετοί κριτικοί και δημοσκοπήσεις το χαρακτήρισαν ως μία από τις χειρότερες εκδόσεις της ιστορίας και αμφισβήτησαν την προτίμηση του τραγουδιστή για το ροκ εντ ρολ, το οποίο ακόμη και ο Jett αμφισβήτησε χρόνια αργότερα. Ωστόσο, ο Alan Merrill των The Arrows το χαρακτήρισε σημαντικό «σημείο καμπής» για το αρχικό τραγούδι, επιτρέποντας σε σύγχρονους καλλιτέχνες όπως οι Alex Gaudino, Μάιλι Σάιρους και L'Arc-en-Ciel να το καλύψουν επίσης.
Το κλιπ σκηνοθετήθηκε από τον Chris Applebaum, ο οποίος προηγουμένως σκηνοθέτησε το κλιπ The Darkchild Remix από το Overprotected. Στο βίντεο, η Spears φοράει σφιχτά μαύρα δερμάτινα ρούχα και οδηγεί μια ροκ μπάντα σε ένα στούντιο με κόκκινα τείχη, με σκηνές όπου σέρνεται στο πάτωμα και χορεύει με μοτοσικλέτα. Ένας πυροβολισμός με το όνομα "Ben" και ένας αριθμός τηλεφώνου γραμμένος στο χέρι του οδήγησαν τα μέσα ενημέρωσης να τον συνδέσουν με μια υπόθεση με τον Ben Affleck. Οι θεατές της MTV της Λατινικής Αμερικής το ψήφισαν ως το δεύτερο καλύτερο βίντεο του 2002, ενώ οι κριτικοί το ονόμασαν «σέξι» αλλά το χαρακτήρισαν κοροϊδία του ροκ εν ρολ. Για να προωθήσει την έκδοση, η Spears την παρουσίασε επίσης στο Dream Within a Dream Tour (2001 - 2002), στην κατοικία της στο Λας Βέγκας Britney: Piece of Me (2016 - 2017) και σε ένα medley στα 2016 Billboard Music Awards.
Μετά τη δημοσίευσή της, η έκδοση κατατάχθηκε μεταξύ των δέκα κορυφαίων εβδομαδιαίων γραφημάτων στη Γερμανία, την Αυστρία, την Ουγγαρία και την Ιρλανδία, και μεταξύ των κορυφαίων είκοσι στη Φινλανδία, την Ιταλία, τις Κάτω Χώρες, τη Σουηδία, την Ελβετία, το Φλαμανδική περιοχή του Βελγίου και της Αυστραλίας, όπου η ARIA την πιστοποίησε επίσης με χρυσό ρεκόρ για πωλήσεις 35 000 αντίτυπα. Στη Γερμανία, την Αυστραλία, τη Σουηδία, την Ελβετία και τη Φλαμανδική Περιφέρεια ήταν επίσης ένα από τα εκατό πιο επιτυχημένα single του 2002, ενώ στο Ηνωμένο Βασίλειο έκανε το ντεμπούτο του στον αριθμό 13 στο UK Singles Chart και πούλησε 51 000 μονάδες έως το 2010, ωστόσο είναι μια από τις πιο μέτριες επιτυχίες της. Επιπλέον, παρόλο που δεν κυκλοφόρησε ως single στις Ηνωμένες Πολιτείες, η έκδοση έλαβε 14.000 λήψεις στη χώρα έως το 2010.
Ιστορικό και δημοσίευση
Το «I Love Rock 'n' Roll» είναι ένα τραγούδι hard rock που δημιουργήθηκε το 1975 από τους Alan Merrill και Jake Hooker του The Arrows, το οποίο έγινε δημοφιλές μεταξύ 1981 και 1982 όταν ένα εξώφυλλο των Joan Jett & The Blackhearts έφτασε στην κορυφή του chart Billboard Hot 100 στις Ηνωμένες Πολιτείες για επτά εβδομάδες και των οποίων το ασπρόμαυρο μουσικό βίντεο ήταν ένα από τα πιο ευρέως μεταδοθέντα τα πρώτα χρόνια του MTV. Η έκδοση του Spears ηχογραφήθηκε το 2001 στο The Record Plant στο Λος Άντζελες και στο The Hit Factory Criteria στο Μαϊάμι, στις Ηνωμένες Πολιτείες, και παράχθηκε από τον Rodney Jerkins αρχικά για το soundtrack της ντεμπούτου τραγουδίστριας, Crossroads (2002), όπου ο χαρακτήρας της Lucy το τραγουδά σε ένα καραόκε μπαρ. Επιπλέον, το τραγούδι ήταν μέρος του τρίτου στούντιο άλμπουμ του, Britney (2001), στις σημειώσεις του οποίου ο Spears ευχαρίστησε τον Jerkins γράφοντας: «Σας ευχαριστούμε που είστε η ιδιοφυΐα που είστε». Σύμφωνα με τον τότε διευθυντή της τραγουδίστριας Steve Lunt, άκουσε το αρχικό τραγούδι The Arrows μετά την ηχογράφηση της έκδοσης. δεξιά|μικρογραφία| Η [[Τζόαν Τζετ διαδίδει το τραγούδι με τη δική της εκδοχή μεταξύ 1981 και 1982.]]
Σύνθεση
αριστερά|μικρογραφία| Αυτή η έκδοση έχει συντεθεί σε Μι μείζονα Η Alan Merrill και ο Jake Hooker των The Arrows συνέθεσαν το αρχικό τραγούδι το 1975, αλλά η Joan Jett άλλαξε τη δυναμική των στίχων στην έκδοση του 1981, στην οποία μιλά για μια γυναίκα που κατακτά ένα νεαρό αγόρι αντί για έναν άνδρα. που κατακτά ένα κορίτσι. Η Spears κράτησε αυτήν την αλλαγή στην έκδοσή της, η οποία αποτελείται από το πλήκτρο Μι μείζονα με ένα μέτριο ρυθμό 92 παλμών ανά λεπτό και μια φωνητική περιοχή που εκτείνεται από το Σολ3 έως το Σολ4. Η έκδοση διαθέτει στιλ ποπ ροκ, μηχανοκίνητα όργανα, groans, ερμηνείες κιθαρίστας Paul Umbach και γρατζουνιές από τον DJ Corey Chase, καθώς και ένα riff πολύ παρόμοιο με το αρχικό τραγούδι του The Arrows. και αυτή της έκδοσης Jett. Η χορωδία του εκτελείται από έντεκα τραγουδιστές που συνοδεύουν τα κύρια φωνητικά και τραγουδούν: "Λατρεύω το ροκ εν ρολ, οπότε βάλτε μια άλλη πένα στο jukebox, μωρό μου. «Λατρεύω το ροκ εν ρολ, οπότε έλα, αφιερώστε χρόνο και χορέψτε μαζί μου .»
Οι στίχοι αφορούν την αποπλάνηση ενός εφήβου που παίζει μουσική σε ένα jukebox και ξεκινά με τη γραμμή: «Τον είδα να χορεύει εκεί από το jukebox. Ήξερε ότι πρέπει να είναι περίπου δεκαεπτά. Ο ρυθμός ήταν δυνατός, ακούστηκε το αγαπημένο μου τραγούδι. Ήξερα ότι δεν θα ήταν πολύ καιρό μέχρι να ήταν μαζί μου.» Ο δεύτερος στίχος λέει πώς ο διερμηνέας του τον κατακτά: «Χαμογέλασε, έτσι σηκώθηκα και του ρώτησα το όνομά του. "Αλλά αυτό δεν έχει σημασία", είπε, "γιατί δεν έχει σημασία." Είπα, "Μπορώ να σε πάω σπίτι, όπου μπορούμε να είμαστε μόνοι;" Και μετά φύγαμε και ήταν μαζί μου, ναι, μαζί μου. Και φύγαμε τραγουδώντας το ίδιο παλιό τραγούδι». Προς το τέλος, η γέφυρα προσθέτει μια πρωτότυπη φράση από την έκδοση: «Λατρεύω το ροκ εντ ρολ γιατί ευχαριστεί την ψυχή μου .»
Εξωτερικοί σύνδεσμοι
Κατηγορία:Αγγλόφωνα τραγούδια Κατηγορία:Singles του 2002
Πασοκοποίηση
μικρογραφία| Η πτώση του [[Πανελλήνιο Σοσιαλιστικό Κίνημα|ΠΑΣΟΚ το 2010 δημιούργησε τον διεθνή όρο «πασοκοποίηση» (pasokification) ]] Με τον όρο Πασοκοποίηση (διεθνώς Pasokification) περιγράφεται η μείωση της εκλογικής επιρροής των σοσιαλδημοκρατικών κομμάτων στην Δυτική Ευρώπη κατά τη δεκαετία του 2010 και η ταυτόχρονη ανάδυση εθνικιστικών, αριστερών ή δεξιών εναλλακτικών.
Ο όρος προέρχεται από το ΠΑΣΟΚ του οποίου η εκλογική δύναμη έπεσε από το 44% στις εθνικές εκλογές του 2009 στο 5% το 2012 εξαιτίας του χειρισμού της κρίσης του ελληνικού δημοσίου χρέους. Στο ίδιο διάστημα, ο ΣΥ.ΡΙΖ.Α. παρουσίασε αύξηση του εκλογικού ποσοστού και της επιρροής του. Έκτοτε ο όρος χρησιμοποιήθηκε σε παρόμοιες μειώσεις που υπέστησαν πολλά άλλα σοσιαλδημοκρατικά κόμματα.
Γαλλία
Πασοκοποίηση θεωρείται ότι υπέστη το Σοσιαλιστικό Κόμμα στη Γαλλία μέχρι τα μέσα της δεκαετίας του 2010, όπως και στις γαλλικές περιφερειακές εκλογές του 2015, οπότε αναδείχθηκε τρίτο με βάση τον αριθμό των ψήφων που έλαβε κατά τη διάρκεια του πρώτου γύρου των εκλογών (μέχρι τότε το κόμμα κατελάμβανε την πρώτη ή δεύτερη θέση σε αριθμό ψήφων). Το κόμμα αυτό έχασε τις περισσότερες έδρες του στις κοινοβουλευτικές εκλογές του 2017, στον πρώτο γύρο των οποίων έλαβε μόλις το 10% των ψήφων. Οι προεδρικές εκλογές του 2017 ήταν επίσης χωρίς προηγούμενο, καθώς κανένας υποψήφιος των δύο παραδοσιακών μεγάλων κομμάτων (Σοσιαλιστικό και Ρεπουμπλικανικό) δεν πέρασε στον δεύτερο γύρο.
Γερμανία
Το Σοσιαλδημοκρατικό Κόμμα (SPD) πέτυχε το χειρότερο ιστορικό αποτέλεσμά του στις ομοσπονδιακές εκλογές του 2017, αποσπώντας μόνο το 20,5% των ψήφων. Το 2018, αφού το κόμμα εντάχθηκε σε μεγάλο κυβερνητικό συνασπισμό με την Χριστιανοδημοκρατική Ένωση (CDU) της Άνγκελας Μέρκελ, τον τρίτο από το 2005, υπέστη σειρά εκλογικών αποτυχιών στις περιφερειακές εκλογές της Βαυαρίας και της Έσσης, όπου ουσιαστικά έχασε το στάτους του παγγερμανικά δεύτερου μεγαλύτερου κόμματος. Παράλληλα, το κόμμα κυμαινόταν περί το μόλις 14% στις δημοσκοπήσεις που διεξάγονταν σε εθνικό επίπεδο, στις οποίες συχνά βρισκόταν πίσω από τους Πράσινους (Grüne) και την Εναλλακτική για τη Γερμανία (AfD). Το Ελεύθερο Δημοκρατικό Κόμμα επανήλθε στο ομοσπονδιακό κοινοβούλιο, ενώ η Αριστερά (Die Linke) σημείωσε επίσης μικρά κέρδη.
Ιρλανδία
Το Εργατικό Κόμμα έπεσε από τις 33 στις 7 έδρες μετά τις γενικές εκλογές του 2016.
Ιταλία
Το Δημοκρατικό Κόμμα έχασε 227 έδρες στη Βουλή των Αντιπροσώπων και 65 έδρες στη Γερουσία στις γενικές εκλογές του 2018.
Ολλανδία
Το Εργατικό Κόμμα έχασε σημαντική επιρροή στις γενικές εκλογές του 2017 με το μερίδιο ψήφων του να μειώνεται από το 25% (στις προηγούμενες εκλογές) στο 6%.
Ηνωμένο Βασίλειο
Το Σκωτικό Εργατικό Κόμμα κατείχε την πλειοψηφία των σκωτσέζικων εδρών του Κοινοβουλίου του Ουεστμίνστερ από τις γενικές εκλογές του 1964 έως τις αυτές του 2015, στις οποίες το Εθνικό Κόμμα της Σκωτίας κέρδισε 56 από τις 59 έδρες και στη συνέχεια 35 από τις 59 έδρες στις γενικές εκλογές του 2017.
Παραπομπές
Κατηγορία:Πολιτική της Ευρωπαϊκής Ένωσης Κατηγορία:Πολιτική της Ελλάδας Κατηγορία:Πανελλήνιο Σοσιαλιστικό Κίνημα
NGC 509
Ο NGC 509 είναι φακοειδής γαλαξίας ο οποίος απέχει περίπου 87 εκατομμύρια έτη φωτός από τη Γη και βρίσκεται στον αστερισμό Ιχθύες. Ανακαλύφθηκε από τον αστρονόμο Άλμπερτ Μαρτ (Albert Marth) την 1η Οκτωβρίου 1864.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Ιχθύες (αστερισμός) 0509 05080 00932
Μακάριος Γ΄ (Κάτω Πολεμίδια)
Ο Μακάριος Γ΄ είναι συνοικία του Δήμου Κάτω Πολεμιδιών.
Τοποθεσία
Στα νότια συνορεύει με τον Απόστολο Ανδρέα, στα ανατολικά με τον Άγιο Γεώργιο, στα βόρεια με την Παναγία Ευαγγελίστρια και στα δυτικά με τον Απόστολο Βαρνάβα.
Ιστορία
Η συνοικία αναπτύχθηκε μετά την οικοδόμηση του προσφυγικού συνοικισμού στον οποίο εγκαταστάθηκαν Ελληνοκύπριοι πρόσφυγες μετά την τουρκική εισβολή του 1974.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του Μακάριου Γ΄ παρουσιάσε αύξηση στην τελευταία απογραφή. Ο πίνακας που ακολουθεί παρουσιάζει τον πληθυσμό του Μακάριου Γ΄ όπως καταγράφηκε στις απογραφές πληθυσμού που έγιναν στην Κύπρο.
Ναός Αγίου Νεοφύτου
Ο ιερός ναός της συνοικίας είναι αφιερωμένος στον Άγιο Νεόφυτο. Ξεκίνησε να κτίζεται το 2005 και ολοκληρώθηκε το 2007.
Παραπομπές
Κατηγορία:Συνοικίες Δήμου Κάτω Πολεμιδιών
Βαλκανικοί Αγώνες Στίβου 1964
Οι 23οι Βαλκανικοί Αγώνες Στίβου 1964 έγιναν στο Βουκουρέστι, στο "Στάδιο 23ης Αυγούστου", από 11 ως 13 Σεπτεμβρίου. Μετείχαν και οι έξι βαλκανικές χώρες. Στις γυναίκες δεν μετείχε η Τουρκία. Κατά τη διάρκεια των αγώνων σημειώθηκαν 10 ρεκόρ αγώνων και πολλά εθνικά ρεκόρ. Νικήτρια αναδείχθηκε η Ρουμανία και στους άνδρες και στις γυναίκες.
1152
Η τρέχουσα σελίδα αφορά το έτος 1152 κατά το Γρηγοριανό ημερολόγιο
Θάνατοι
Κατηγορία:Έτη
ΑΓ
Η συντομογραφία ελληνικών χαρακτήρων ΑΓ ή Αγ ή αγ μπορεί να αναφέρεται:
Μητροπολίτης Ταμασού και Ορεινής Ησαΐας (Κυκκώτης)
O Μητροπολίτης Ταμασού και Ορεινής Ησαΐας (κατά κόσμον Σπυρίδων Γεωργάκης, στη συνέχεια Κυκκώτης, Στρόβολος 12 Δεκεμβρίου 1971) είναι Ελληνοκύπριος θεολόγος, κληρικός της Ορθόδοξης Εκκλησίας και Επίσκοπος της Αυτοκέφαλης Εκκλησίας της Κύπρου.
Πρώτα χρόνια
Γεννήθηκε στις 12 Δεκεμβρίου 1971 στο χωριό Στρόβολος, προάστιο της Λευκωσίας. Μετά την ολοκλήρωση των σπουδών του στο Λύκειο Ακροπόλεως, υπηρέτησε στην Εθνική Φρουρά και στη συνέχεια, το 1990, εισήλθε στη Θεολογική Σχολή του Αποστόλου Βαρνάβα στη Λευκωσία. Παράλληλα, την ίδια χρονιά, έγινε δεκτός ως αρχάριος στη Σταυροπηγιακή Μονή της Θεοτόκου Κύκκου, όπου υπεβλήθη σε διάφορες υπακοές. Το 1992 ο τότε ηγούμενος της μονής και σήμερα μητροπολίτης Κύκκου Νικηφόρος τον στέλνει στη Ρωσία και σπουδάζει θεολογία. Εκεί, διδάχθηκε, επίσης, την εκκλησιαστική σλαβική γλώσσα από τον ιερομόναχο και νυν μητροπολίτη Ιλαρίων Αλφέγιεφ. Με τη συνδρομή της κυπριακής πρεσβείας στη Μόσχα, βρήκε έναν δάσκαλο - τον καθηγητή Viktor Grigoryevich Sokolyuk.
Σπουδές και χειροτονία
Το 1993 χειροτονήθηκε διάκονος. Παράλληλα με τις σπουδές του εκεί, σπούδασε ελληνική θεολογία και ταξίδεψε στην Ελλάδα. Το 1997 αποφοίτησε από τη Θεολογική Σχολή της Μόσχας στην πρώτη κατηγορία και επέστρεψε στη γενέτειρά του και στη μονή Κύκκου. Τον επόμενο χρόνο, έκανε τη διδακτορική διατριβή του, με θέμα «Ο Βίος και τα Έργα του Αγίου Νεοφύτου του Εγκλείστου».
Το 2000 χειροτονήθηκε στο βαθμό του πρεσβυτέρου από τον Αρχιεπίσκοπο Κύπρου Χρυσόστομο Α' και ταυτόχρονα ανυψώθηκε στο βαθμό του αρχιμανδρίτη. Την ίδια χρονιά, με την ευλογία του Αρχιεπισκόπου, έγινε πνευματικός πατέρας φυλακισμένων αλλοδαπών της Ορθοδόξου ομολογίας στις Κεντρικές Φυλακές Λευκωσίας και ήταν ο πρώτος που φρόντισε Ρώσους κρατούμενους στις φυλακές της Κύπρου. Βοήθησε γυναίκες από τη Ρωσία που έπεσαν θύματα σεξουαλικής εκμετάλευσης.
Επίσκοπος
Στις 9 Ιουνίου 2007 εξελέγη ομόφωνα Μητροπολίτης Ταμασού και Ορεινής από κληρικολαϊκή συνέλευση και δύο μέρες μετά χειροτονήθηκε επίσκοπος και ενθρονίστηκε Μητροπολίτης. Η ενθρόνισή του έγινε την ίδια μέρα στον Καθεδρικό Ναό του Αγίου Νικολάου Επισκοπειού.
‎Αντίθεση στην αυτοκεφαλία της νέας Εκκλησίας της Ουκρανίας
Τον Οκτώβριο του 2020, μαζί με τον μητροπολίτη Κύκκου Νικηφόρο, τον Μητροπολίτη Λεμεσού Αθανάσιο και τον Χωρεπίσκοπο Αμαθούντος Νικόλαο, ήταν ένας από τους τέσσερις ιεράρχες της Εκκλησίας της Κύπρου που επέκριναν τον προκαθήμενό τους, Αρχιεπίσκοπο Χρυσόστομο Β', σχετικά με την αυτοκεφαλία που παραχωρήθηκε στην Ορθόδοξη Εκκλησία της Ουκρανίας από τον Οικουμενικό Πατριάρχη Βαρθολομαίο.
Όμως, τον Ιούλιο του 2022, εξέφρασε μια πιο ήπια θέση, σύμφωνα με την οποία θα συνεχίσει να απέχει από την κοινωνία με τους ιεράρχες της συγκεκριμένης εκκλησιαστικής δομής, αλλά παράλληλα, υποστηρίζει τις αποφάσεις του Οικουμενικού Πατριάρχη και του Αρχιεπισκόπου Κύπρου. Ωστόσο, στις 30 Νοεμβρίου 2022, κατά την παρουσία του στην Κωνσταντινούπολη με αφορμή τη θρονική εορτή του Πατριαρχείου, συμμετείχε σε Θεία λειτουργία στον Πατριαρχικό Ναό Αγίου Γεωργίου μαζί με τον αρχιεπίσκοπο Βίσγκοροντ, Αγαπητό (Gumenyuk), εκπρόσωπο της αυτοκέφαλης Εκκλησίας της Ουκρανίας, προεξάρχοντος του Πατριάρχη Βαρθολομαίου. Στη συνέχεια και μετά τη συνάντησή τους, δήλωσε ότι «με την εισβολή της Ρωσίας στην Ουκρανία και με τα θεολογικά δεδομένα, δεν μπορούσαμε παρά να στηρίξουμε τις αποφάσεις του Οικουμενικού Πατριάρχη».
‎Υποψήφιος Αρχιεπίσκοπος Κύπρου
Στις 18 Δεκεμβρίου 2022 ήταν ένας από τους έξι ιεράρχες της Εκκλησίας της Κύπρου, που διεκδίκησαν τον αρχιεπισκοπικό θρόνο σε εκλογική διαδικασία από το λαό για τον καταρτισμό του τριπροσώπου, μετά τον θάνατο του Αρχιεπισκόπου Χρυσοστόμου Β'. Έλαβε το 18,10% των ψήφων, κατέλαβε την τρίτη θέση και έτσι έγινε ένας από τους τρεις υποψηφίους για την ανάδειξη του νέου προκαθημένου της Εκκλησίας της Κύπρου.
Η Ιερά Σύνοδος, στη συνεδρίασή της στις 24 Δεκεμβρίου 2022, εξέλεξε 76ο Αρχιεπίσκοπο Κύπρου και Νέας Ιουστινιανής τον μητροπολίτη Πάφου Γεώργιος με 11 ψήφους, έναντι 4 ψήφων που έλαβε ο μητροπολίτης Λεμεσού Αθανάσιος και μίας λευκής ψήφου.
Εξωτερικοί σύνδεσμοι
Κατηγορία:Εκκλησία της Κύπρου Κατηγορία:Κύπριοι ιεράρχες Κατηγορία:Επίσκοποι του 20ού αιώνα Κατηγορία:Επίσκοποι του 21ου αιώνα
1155
Η τρέχουσα σελίδα αφορά το έτος 1155 κατά το Γρηγοριανό ημερολόγιο
Θάνατοι
Κατηγορία:Έτη
Αλβίζε Τσίπικο
Ο Αλβίζε Τσίπικο ή Ιβάν Τσίπικος (16 Σεπτεμβρίου 1456 – 2 Μαρτίου 1504) ήταν ρωμαιοκαθολικός ιεράρχης που υπηρέτησε ως Αρχιεπίσκοπος του Ζάνταρ (1503) και νωρίτερα ως Επίσκοπος της Αμμοχώστου (1488-1503).
Βιογραφία
Ο Αλβίζε Τσίπικο γεννήθηκε στο Τρογκίρ στις 16 Σεπτεμβρίου 1456. Στις 22 Οκτωβρίου 1488, διορίστηκε ως επίσκοπο της Αμμοχώστου. Στις 11 Δεκεμβρίου 1503, διορίστηκε ως Αρχιεπίσκοπος του Ζαντάρ. Πέθανε στη Ρώμη στις 2 Μαρτίου 1504 σε ηλικία 47 ετών. Ο διάδοχός του, ο Φραντσέσκο ντε Πιζάουρο, διορίστηκε στις 18 Απριλίου 1505.
Εξωτερικοί σύνδεσμοι και επιπρόσθετες πηγές
Κατηγορία:Ιταλοί Επίσκοποι Κατηγορία:Επίσκοποι Αμμοχώστου Κατηγορία:Επίσκοποι του 15ου αιώνα Κατηγορία:Επίσκοποι του 16ου αιώνα
The Knick
Το The Knick είναι αμερικανική δραματική τηλεοπτική σειρά από το κανάλι Cinemax, των Τζάκ Άμιελ και Μάικλ Μπέγκλερ, και σε σκηνοθεσία Στίβεν Σόντερμπεργκ, με πρωταγωνιστή τον Κλάιβ Όουεν. Η σειρά πραγματεύεται την καριέρα και την προσωπική ζωή του Τζων Θάκερι (Όουεν), αλλά και του υπόλοιπου προσωπικού, του Νοσοκομείου Knickerbocker, σε μία φανταστική του εκδοχή. Ο τόπος που διαδραματίζεται η σειρά είναι η Νέα Υόρκη, στις αρχές του 20ου αιώνα. Οι Άμιελ και Μπέγκλερ γράψανε τα περισσότερα επεισόδια, ενώ παράλληλα είναι και διευθυντές παραγωγής. Διευθυντές παραγωγής είναι, επίσης, ο Όουεν, ο Σόντερμπεργκ και ο Γκρέγκορι Γιάκομπς. Ο Στίβεν Κάτζ είναι ο υπεύθυνος παραγωγής, αλλά και συγγραφέας παράλληλα. Ο παραγωγός της σειράς είναι ο Μάικλ Πολαίρ με συνεργάτη τον Ντέιβιντ Κίρχνερ. Η σειρά έκανε πρεμιέρα στις 8 Αυγούστου 2014.
Στις 10 Ιουλίου 2014, το Cinemax, είχε ήδη ανακοινώσει ότι θα υπάρξει και δεύτερη σεζόν, η οποία έκανε πρεμιέρα στις 16 Οκτωβρίου 2015.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές του Cinemax
965 Αγγελική
Φυσικά χαρακτηριστικά
Η μέση διάμετρος της Αγγελικής εκτιμάται σε 53,64 χιλιόμετρα. Ο φασματικός τύπος της είναι Xc, ενώ το άλβεδό της είναι 0,074. Είναι άγνωστο αν και με ποια περίοδο περιστρέφεται η Αγγελική γύρω από τον εαυτό της.
Πηγές
Αγγελικη
Διοικητική διαίρεση Περιφερειακής Ενότητας Λασιθίου
Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Λασιθίου.
Η Περιφερειακή Ενότητα Λασιθίου έχει πληθυσμό 75381 κατοίκους. Έδρα της είναι ο Άγιος Νικόλαος.